Diari Oficial de la Generalitat Valenciana


Sumari del DOGV 8265, del 03-04-2018 (2018/2479)

Notificació de la sentència dictada en el procediment de modificació de mesures del supòsit contenciós número 1330/2015.
------------------------------------------------------------------------------------------------------------------------

### Dades del document

Número de DOGV
:   8265

Data del DOGV
:   03-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2479


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de modificació de mesures del supòsit contenciós número 1330/2015. [2018/2479]  
Procediment: família, modificació de mesures supòsit contenciós número 1330/2015.  
Demandant: Melba del Carme Rodríguez Pérez.  
Procurador: María Luisa González Lagier.  
Demandat: Evaristo Francisco Torres Peña.  
  
Ana Isabel Galiana Lara, lletrada de l'Administració de justícia del Jutjat de Primera Instància número 1 de Benidorm.  
Que en les actuacions de referència, a instàncies de la procuradora María Luisa González Lagier, en nom i representació de Melba del Carme Rodríguez Pérez contra Evaristo Francisco Torres Peña, ha sigut dictada sentència, l'encapçalament i la part dispositiva de la qual són literalment com segueix:  
  
«Alberto Gregori Guillem, magistrat-jutge titular del Jutjat de Primera Instància número 1 de Benidorm i partit, he vist aquestes actuacions de modificació de mesures seguides amb el número 1330/2015, a instàncies de la procuradora María Luisa González Lagier en nom i representació de Melba del Carme Rodríguez Pérez contra Evaristo Francisco Torres Peña, en situació de rebel·lia processal, resulta:  
  
«Dispositiva  
Estime parcialment la demanda de modificació de mesures definitives formulada per la procuradora María Luisa González Lagier en representació de Melba del Carme Rodríguez Pérez contra Evaristo Francisco Torres Peña i, en conseqüència, dispose la modificació de les mesures aprovades en el seu moment per la Sentència número 161/2013, de data 1 de juliol de 2013, dictada en el si del procediment de modificació de mesures definitives número 2330/2012, seguit davant d'aquest mateix Jutjat de Primera Instància número 1 de Benidorm, i per la qual es va aprovar el conveni regulador de data 14 d'abril de 2013, i en el seu lloc dispose adoptar les mesures següents:  
  
La pàtria potestat sobre la filla comuna del matrimoni, A., serà exercitada de forma conjunta per ambdós progenitors.  
S'atribueix la guàrdia i custòdia de la filla comuna menor de manera exclusiva a Melba del Carme Rodríguez Pérez.  
El règim de visites a favor del pare s'establirà amb l'acord previ d'ambdós progenitors i, a falta d'acord, el pare tindrà dret a visitar la menor els dissabtes i diumenges alterns des de les 10.00 hores fins a les 18.00 hores; ha d'arreplegar i reintegrar la menor en el domicili matern mateix.  
Quant a les vacacions de Nadal, es dividiran en dos períodes, el primer d'ells des del dia 24 fins al 30 de desembre, i el segon període des del dia 31 de desembre fins al 6 de gener de l'any següent, sent que en els anys parells la menor passarà el primer període amb la mare i el segon el pare tindrà dret de visites diàriament des de les 10.00 hores fins a les 21.00 hores, i en els anys imparells el contrari.  
Pel que fa a les vacances escolars d'estiu, s'establiran períodes de quinze dies per al gaudi de cada progenitor, sent que el pare, durant la quinzena que li corresponga, tindrà dret a visitar la menor tots els dies des de les 10.00 hores en què arreplegarà a la menor en el domicili matern fins a les 21.00 hores en què la reintegrarà al domicili de la mare. El període de vacances s'iniciarà sempre amb una quinzena que done dret a visites al pare.  
Pel que fa a les vacances de Setmana Santa, es dividiran en dos períodes; el pare tindrà dret en el primer d'ells en els anys imparells i, en el segon, en els parells, a visitar la menor tots els dies des de les 10.00 hores en què arreplegarà a la menor en el domicili matern fins a les 21.00 hores en què la reintegrarà al domicili de la mare.  
  
El pare Evaristo Francisco Torres Peña, haurà de pagar, en concepte de pensió d'aliments a favor de la seua filla, Aitana Torres Rodríguez, la quantia total de dos-cents euros (200 ?).  
La pensió alimentària a favor de A. T. R. haurà de fer-la efectiva Evaristo Francisco Torres Peña, per anticipat, en els cinc primers dies de cada mes, en el compte bancari que designe Melba del Carme Rodríguez Pérez, i que serà objecte d'actualització anual, a comptar des de l'endemà de la notificació d'aquesta resolució judicial, d'acord amb les variacions de l'índex de preus al consum que assenyale l'Institut Nacional d'Estadística o organisme que, en el futur, faça les seues funcions.  
  
Respecte de les despeses extraordinàries i necessaries de la filla del matrimoni, A. T. R., com poden ser, entre altres, les ocasionades per metges, operacions quirúrgiques, ulleres graduades, aparells d'ortodòncia, així com les causades per llibres, material escolar i uniformes precisos per la realització de les activitats escolars, etc., hauran de ser satisfetes per mitat per Melba del Carme Rodríguez Pérez i Evaristo Francisco Torres Peña, les quals s'han de justificar per mitjà de la corresponent factura.  
Les despeses extraordinàries no necessàries de la filla matrimonial, A. T. R., com poden ser, entre altres, les activitats extraescolars, viatges i excursions, classes particulars, etc., hauran de ser satisfetes per mitat, per Melba del Carme Rodríguez Pérez i Evaristo Francisco Torres Peña, prèvia comunicació d'un a l'altre progenitor, i, en cas de desacord, se sufragaran pel progenitor que ho ocasione.  
Tot això sense fer expressa imposició de costes.  
Notifiqueu aquesta resolució a les parts i feu-los saber que, contra aquesta, poden formular un recurs d'apel·lació davant de l'Audiència Provincial que, si és el cas, haurà d'interposar-se en aquest jutjat en el termini dels vint dies següents al de la seua notificació.  
Lliureu i uniu una testimoniatge d'aquesta a les actuacions, i inseriu el seu original en el llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
I perquè servisca de notificació al demandat rebel, Evaristo Francisco Torres Peña, expedisc aquest edicte.  
  
Benidorm, 4 de gener de 2018.- La lletrada de l'Administració de justícia: Ana Isabel Galiana Lara.